Pa, ouma verdrink voor kindŉ 12-jarige meisie het Maandagaand vir langer as ŉ uur aan riete vasgeklou nadat die motor waarin sy ŉ passasier was deur ŉ sterk stroom meegesleur is toe dit oor ŉ laagwaterbrug gery het in die Blue Valley-gholflandgoed in Midrand. Die Star berig dat Tshegofatso Dithung uit die motor se venster geklim het terwyl haar pa en ouma in die motor vasgekeer was. Dithung het ŉ veiligheidswag, wat haar uit die water probeer trek het, gevra om haar te los sodat sy haar pa en ouma kon probeer red. Dithung se pa, Baruti, en haar ouma, Fransica, se lyke is later uit die maroen Honda Ballade gehaal. Die voertuig het glo op sy dak op die rivierbodem gelê. Die gesin het glo teruggekeer van ŉ kuier by familielede toe die voorval plaasgevind het.